സൈക്കിള് ചവിട്ടാം പ്രകൃതിയെ അറിയാം പഴയങ്ങാടി: മെക്കാഡം റോഡ് കൂടി വന്നതോടെ പ്രഭാത, സായാഹ്ന സവാരിക്കാരും സൈക്കിള് സവാരിക്കാരും ജൈവ വൈവിധ്യങ്ങളുടെ കലവറയായ മാടായിപ്പാറയിലേക്ക്. ലോക്ക്ഡൗണില് ഇളവ് വന്നതോടെ ഇതുവഴി സവാരി ചെയ്യുന്നവരുടെ എണ്ണം കൂടിവരികയാണ്. രാജ്യാന്തര സൈക്ലിംഗ് മത്സരാര്ത്ഥികളടക്കം മാടായിപ്പാറ റോഡിലേക്ക് വച്ചുപിടിക്കുന്ന കാഴ്ചയാണിപ്പോള്. പിലാത്തറ പാപ്പിനിശ്ശേരി കെ.എസ്.ടി.പി റോഡി ലൂടെ പോയിരുന്ന സൈക്കിള് സവാരിക്കാരെല്ലാം മാടായിപ്പാറ റോഡിലൂടെ കൂടി സഞ്ചരിച്ചാണ് മടങ്ങുന്നത്. ആഴ്ചയില് ഏകദേശം 500 കിലോമീറ്റര് വരെ സൈക്കിള് സവാരി നടത്തുവരാണ് ഇങ്ങനെ എത്തുന്നവരില് പലരും. വാട്സാപ്പ് കൂട്ടായ്മയാണ് മാടായിപ്പാറയിലെ യാത്രയുടെ സുഖം പങ്കുവച്ചത്. ചെറിയ കയറ്റിറക്കങ്ങള് ഉള്പ്പെടെ 600 ഏക്കറോളം പരന്നു കിടക്കുന്ന മാടായിപ്പാറയിലൂടെ സൈക്കിള് ചവിട്ടുമ്ബോള് പശ്ചാത്തലത്തില് പ്രകൃതിയുടെ സൗന്ദര്യവും ആവോളമുണ്ട്. ഇതുവഴിയുള്ള യാത്ര ഒരു അനുഭവം തന്നെയാണെന്ന് രാജ്യാന്തര സൈക്ളിംഗ് താരമായ തൃക്കരിപ്പൂര് സ്വദേശി എന്.കെ.പി. ഇംതിയാസ് പറയുന്നു.